Wasiirkii hore ee maaliyada Maxamed Xaashi Cilmi waxa uu ku tilmaamay hogaamiyayaasha Somaliland soo maray kuwo hantida dalka iyagu iska leh isla markaasna sharciga ka sareeya waxaa isaga oo arimahan ka hadlaayay uu yidhi “Madaxweynuu marka la magacaabo ee uu dhaarto waxa uu kolkiiba ku dhaqaaqaa inuu hantida umada isagu leeyahay,waxa uu u qabaa inuu dastuurka ka sareeyo oo kolba meel ayuu ku dhufanayaa, ta saddexaad waxa uu qabaa haddii aad rayigiisa ka duwanaato inaad col tihiin, saddexdaas shay oo aan lagula heshiinayn ayay leeyihiin, dalkani waxa uu u baahan yahay in la eego intee shaqo la, inta shaqaysa waxay qaataan ma ku filan yahay, miyaa loo waayay, mise wax kale ayaa lagu bixinayaa.
